ผู้ว่าการธนาคารแห่งประเทศไทย ยืนยันมาตรการปล่อยสินเชื่อ Soft loan ภายใต้พระราชกำหนด เพื่อช่วยเหลือเยียวยาและฟื้นฟูเอสเอ็มอี
ผู้ว่าการธนาคารแห่งประเทศไทย ยืนยันมาตรการปล่อยสินเชื่อ Soft loan ภายใต้พระราชกำหนด เพื่อช่วยเหลือเยียวยาและฟื้นฟูเอสเอ็มอีนายวิรไท สันติประภพ ผู้ว่าการธนาคารแห่งประเทศไทย หรือ ธปท. ชี้แจงในที่ประชุมสภาผู้แทนราษฎรพิจารณาพระราชกำหนด 3 ฉบับ เพื่อเยียวยาและฟื้นฟูเศรษฐกิจที่ได้รับผลกระทบจากสถานการณ์โรคโควิด-19 ภายหลังฝ่ายค้านได้มีการอภิปรายเกี่ยวกับมาตรการsoftloanเพื่อช่วยเหลือเอสเอ็มอีในพระราชกำหนด อาจไม่ครอบคลุมความช่วยเหลือเอสเอ็มอี โดยผู้ว่าการ ธปท.กล่าวว่า ผู้ประกอบการเอสเอ็มอี นับเป็นกระดูสันหลังของระบบเศรษฐกิจไทยและเป็นกลไกลสำคัญ มีผลต่อการจ้างงาน การฟื้นฟูและสร้างความเข้มแข็งต่อระบบเศรษฐกิจไทยในอนาคต โดยเอสเอ็มอีมีหลายประเภท หลายอุตสาหกรรม ดังนั้นมาตรการที่จะเข้ามาช่วยแก้ปัญหาให้กับเอสเอ็มอีที่ประสบปัญหาโควิด-19จึงมีความหลากหลาย ซึ่งการปล่อยสินเชื่ออัตราดอกเบี้ยต่ำ เป็นหนึ่งมาตรการที่รัฐต้องการช่วยเหลือวิสาหกิจขนาดกลางและขนาดย่อม เช่น ปรับลดอัตราดอกเบี้ยลง /การพักชำระหนี้เป็นการทั่วไป /การเร่งให้ปรับปรุงโครงสร้างหนี้ และมีการปล่อย softloan เป็นกลไกลการปล่อยเงินใหม่ โดยการปล่อย softloan ของธปท.ที่เป็นหัวใจสำคัญของการพิจารณาพระราชกำหนดในครั้งนี้ ก็เป็นหนึ่งในมาตรการจากรัฐดำเนินการด้านการเงินเท่านั้น ซึ่งยังมีมาตรการในส่วนอื่นอีก ที่นอกจากมาตรการทางการเงิน พร้อมมองว่า สภาวะโควิด-19 เป็นความไม่แน่นอนสูงมาก และประเมินไม่ได้ว่า โลกหลังจบโควิด-19จะเป็นเช่นไร ดังนั้นความไม่แน่นอนจึงกระทบต่อทุกคน โดยเฉพาะเป็นความไม่แน่นอนของสถาบันการเงินในการประเมินความเสี่ยงของลูกค้าในการพิจารณาปล่อยสินเชื่อใหม่ได้ ทั้งนี้ จึงมี 4 ด้านที่ให้ความสำคัญในการออกแบบมาตรการเพื่อช่วยเอสเอ็มอีคือ ต้องเร่งเยียวยาผู้ประกอบการและประชาชนที่ได้รับผลกระทบ / ต้องรักษาความเข้มแข็งของระบบสถาบันการเงิน ซึ่งต้องหาจุดความสมดุลให้เหมาะสมเพราะสถาบันการเงินถึงแม้จะพักชำระหนี้ให้กับเอสเอ็มอีและประชาชนเป็นการทั่วไปตามมาตรการของธปท.แล้ว แต่สถาบันการเงินยังต้องจ่ายดอกเบี้ยให้กับผู้ฝากเงินทุกวัน ทำให้รายได้ไม่เข้ามาแต่ยังคงมีรายจ่ายอยู่ รวมถึงวิกฤตโควิด-19จะทำให้เกิดหนี้เสีย และจะกระทบต่อเงินกองทุนสถาบันการเงินได้ / มาตรการต่างๆที่เกี่ยวกับเรื่องการเงินในภาวะที่ไม่แน่นอนสูง ปฎิเสธไม่ได้ว่าภาครัฐต้องเข้ามาร่วมค้ำประกันความเสียหายโดยเฉพาะให้กับสินเชื่อเอสเอ็มอี โดยต้องคำนึงว่าต้องไม่สร้างภาระทางการคลังให้มากเกินไปในอนาคต /และด้านสุดท้ายในมาตรการที่ช่วยผู้ประกอบการเอสเอ็มอีนั้น ต้องมีส่วนเอื้อธุรกิจที่ได้รับผลกระทบ ให้สามารถปรับธุรกิจของตนเองให้สอดคล้องกับวิถีการทำธุรกิจในโลกหลังโควิด-19ที่โครงสร้างจะเปลี่ยนไปมาก มองว่าการมุ่งใส่เงินเข้าไปยังมาตรการอย่างเดียว โดยธุรกิจไม่มีการปรับตัวอย่างเหมาะสม อาจทำให้มีมูลหนี้สูงขึ้น และการแก้ปัญหาจะยากขึ้นอีกผู้ว่าการธปท. ยังชี้แจงต่อที่ประชุมสภาฯหลังมี ส.ส.แสดงความกังวลว่าผู้ประกอบการรายย่อยไม่สามารถเข้าถึงสินเชื่อsoftloanนั้น ยืนยันว่า ธปท.ได้ทำหนังสือเวียนไปยังสถาบันการเงินทุกสถาบันให้ความสำคัญกับผู้ประกอบการวิสาหกิจขนาดย่อมที่มีข้อจำกัดในการเข้าถึงเงินทุน และไม่เคยได้รับการช่วยเหลือจากสถาบันการเงินใดก่อนเป็นลำดับแรก และต้องไม่ให้สินเชื่อเพิ่มเติมแก่ธุรกิจขนาดใหญ่ ที่มีศักยภาพเข้าถึงแหล่งเงินทุนจากหลายช่องทางอยู่แล้ว เพื่อช่วยเหลือเอสเอ็มอีก่อนตามเจตนารมณ์ของพระราชกำหนดฉบับนี้ โดยกำชับให้ธนาคารพาณิชย์ทุกแห่งปฏิบัติตามพระราชกำหนด